EUROPA-PARLAMENTETS BESLUTNING
med bemærkningerne, der er en integrerende del af afgørelsen om decharge for gennemførelsen af
Den Europæiske Unions almindelige budget for regnskabsåret 2004, Sektion VIII B — Den Euro-
pæiske Tilsynsførende for Databeskyttelse
EUROPA-PARLAMENTET,
— der henviser til Den Europæiske Unions almindelige budget for regnskabsåret 2004 (1),
— der henviser til det endelige årsregnskab for De Europæiske Fællesskaber for regnskabsåret 2004, Bind
III (N6-0027/2005 — C6-0365/2005),
— der henviser til Revisionsrettens årsberetning for regnskabsåret 2004 med institutionernes svar (2),
— der henviser til Revisionsrettens erklæring om regnskabernes rigtighed og de underliggende transaktio-
ners lovlighed og formelle rigtighed, jf. EF-traktatens artikel 248 (3),
— der henviser til Rådets henstilling af 14. marts 2006 (5971/2006 — C6-0092/2006),
— der henviser til EF-traktatens artikel 272, stk. 10, og artikel 275 og 276,
— der henviser til Rådets forordning (EF, Euratom) nr. 1605/2002 af 25. juni 2002 om finansforord-
ningen vedrørende De Europæiske Fællesskabers almindelige budget (4), særlig artikel 50, 86, 145, 146
og 147,
— der henviser til finansforordningen af 21. december 1977 vedrørende De Europæiske Fællesskabers
almindelige budget (5),
— der henviser til forretningsordenens artikel 71 og bilag V,
— der henviser til betænkning fra Budgetkontroludvalget og udtalelse fra Udvalget om Borgernes Rettig-
heder og Retlige og Indre Anliggender (A6-0117/2006),
1. bemærker, at Den Europæiske Tilsynsførende for Databeskyttelse i 2004 administrerede et budget
på 1 942 279 EUR med en udnyttelsesgrad på 54,67 %;
2. konstaterer, at Revisionsrettens revision af Den Europæiske Tilsynsførende for Databeskyttelse ikke
gav anledning til bemærkninger, jf. punkt 9.25 i Revisionsrettens årsberetning;
3. henviser til, at Kommissionens, Parlamentets og Rådets generalsekretærer den 24. juni 2004 sammen
med Den Europæiske Tilsynsførende for Databeskyttelse undertegnede en aftale om administrativt
samarbejde med henblik på at bistå Den Tilsynsførende for Databeskyttelse i en opstartfase på tre år,i henhold til hvilken:
— Kommissionens regnskabsfører og interne revisor er udpeget som regnskabsfører og revisor for
Den Europæiske Tilsynsførende for Databeskyttelse
— Kommissionens tjenestegrene yder bistand i forbindelse med alle opgaver vedrørende personale-
forvaltningen i institutionen (rekruttering af personale, fastsættelse af de ansattes rettigheder,lønudbetaling, godtgørelse af lægeudgifter, tjenesterejseudgifter osv.)
— Kommissionens tjenestegrene også bistår Den Tilsynsførende for Databeskyttelse med gennem-
førelsen af budgettet
— Den Europæiske Tilsynsførende for Databeskyttelse har til huse i Parlamentets bygninger, og
Parlamentets tjenestegrene bistår Den Europæiske Tilsynsførende for Databeskyttelse med materi-
elle faciliteter og knowhow i forbindelse med anvendelsen af Parlamentets bygninger (sikkerhed,post, computere, telefoner, kontorer og diverse leverancer);
4. mener, at en fornyelse af samarbejdsaftalen vil være ønskværdig i betragtning af institutionens og
dermed administrationens begrænsede størrelse;
5. opfordrer Den Europæiske Tilsynsførende for Databeskyttelse til at fortsætte med opbygningen af
institutionen og i fuldt omfang overholde de grundlæggende principper om lovlighed, formelrigtighed og en forsvarlig økonomisk forvaltning.6.12.2006 L 340/50 Den Europæiske Unions Tidende DA
(1) EUT L 53 af 23.2.2004.
(2) EUT C 301 af 30.11.2005, s. 1.
(3) EUT C 301 af 30.11.2005, s. 9.
(4) EFT L 248 af 16.9.2002, s. 1.
(5) EFT L 356 af 31.12.1977, s. 1.